Poštuj sebe, govori hrvatski

Jednom mi je prijatelj poslao poruku mobitelom. Vidjela ju je moja mama i uopće je nije razumjela.

Danas velik broj ljudi koristi internet i nove uređaje, a to stvara nove probleme. Rijetko se može naći poruka bez uporabe kratice ili iskrivljene riječi, a sve se to prenosi i na svakodnevni govor. U govoru je prilično čest izraz O. K., kao da riječ dobro, slažem se, u redu ne postoje. Hrvatski je jezik lijep i prava je šteta što ga kvarimo anglizmima i kraticama. Primjeri ružnih riječi za mene su glagoli šopingirati i lajkati. Oni su postali toliko otrcani da izgleda da Hrvati nemaju drugih zanimanja osim šopingiranja i lajkanja. Sve je to izraženije kod mladih ljudi, a ima izraza koji su se već u jezik dobro ukorijenili.

Neki ljudi anglizme prihvaćaju jer misle da se to isto ne može reći hrvatski. Sve se može reći hrvatskim jezikom, samo to treba znati i poštivati sebe, svoj narod i svoju zemlju.

Luka Friščić, 7.b